**(nu produce efecte juridice)\***

**ROMÂNIA**

**JUDEŢUL MUREŞ INIŢIATOR**

**MUNICIPIUL TÂRGU MUREŞ PRIMAR,**

**DIRECŢIA ŞCOLI SOÓS ZOLTÁN**

**Nr. 9286 din 13.02.2024**

**REFERAT DE APROBARE**

# privind predarea către Ministerul Dezvoltării, Lucrărilor Publice și Administrației prin Compania Națională de Investiții ” proiect tip- Construire creșă mare, str. Milcovului, nr.1-5, Municipiul Târgu Mureș, judetul Mureș, a terenului înscris in CF nr.144912, Târgu Mureș, nr.topo 144912, în suprafata de 6552 mp din suprafata totală de 6736 mp

În România, serviciile de educație timpurie au fost organizate o lungă perioadă ca sisteme divizate între mai multe autorități, acestea nu au beneficiat de organizare unitară si interesul pentru extinderi. Astfel, creșa a fost considerată unitate sanitară și a funcționat pe baza unui model de îngrijire centrat pe sănătate și pe nutriție. Trecerea acestora, în 2001, în subordinea administrației publice locale nu a fost însoțită de modificarea statutului lor ca servicii de îngrijire și educație destinate copiilor mici. Învățământul preșcolar a fost permanent în responsabilitatea Ministerului Educației. Legea educației naționale nr. 1/2011 recunoaștea prin modificările finale apartenența serviciilor de educație timpurie antepreșcolare la sistemul de educație. Din organizarea divizată a sistemului de educație timpurie din România, atât sub aspectul legislației, cât și al autorității responsabile, au rezultat o serie de provocări, care au condus in final la adoptarea Legii învățământului preuniversitar nr.198/2023, care reglementează cadrul desfășurării învățământului preuniversitar și stabilește printre altele că î*nvățământul este obligatoriu,și, se organizează în creșe , grădinițe și centre de zi*

La capitolul Educație, planurile Guvernului au fost introducerea costului standard pentru antepreșcolari: “asigurarea finanțării per elev pentru învățământul antepreșcolar, conform prevederilor legale, începând cu anul școlar 2021/2022”, “extinderea rețelei de creșe în sistemul public, astfel încât să crească rata de cuprindere a copiilor cu vârste între 0-3 ani”, ceea ce a condus în final, la includerea învățământului anteprescolar in sistemul educațional si Legea invățământului preuniversitar.

La capitolul extinderea rețelei de creșe, Municipiul Târgu Mureș, a beneficiat de sprijin din partea Ministerului Dezvoltării Lucrărilor și Administrației, prin Ordinul MDLPA 1207/26.08.2021 a fost aprobată realizarea de două creșe în Municipiul Târgu Mureș. În acest sens a fost adoptată Hotărârea Consiliului Local al Municipiului Târgu Mureș nr. 351 din 28 octombrie 2021 privind exprimarea acordului în vederea realizării investiției ”proiect construire creșă mică” în Municipiul Târgu Mureș și predarea către Compania Națională de Investiții CNI SA a amplasamentului situat în Târgu Mureș, zona str. Mărului identificat prin CF 142478 Târgu Mureș.

În ce priveste amplasamentul celui de-al doilea obiectiv – Proiect tip- construire creșă mare- str. Milcovului, nr.1-5, s-au impus o serie de lucrări de carte funciară și de demolare a unor constructii pentru a putea aduce terenul în stare necesară edificării cresei.

Toate aceste lucrări au presupus o perioadă mai îndelungată de timp, autorizatii și implicare, ce a condus în final la obtinerea unui teren în suprafata de 6736 mp, înscris în CF nr.144912 Târgu Mureș,- liber de sarcini, necesar si suficient construirii unei creșe mari, în zona respectivă. Raportat la suprafata predată de 6552 mp din totalul de 6736, facem precizarea că pe diferenta de suprafata există la momentul actul o gheretă de paznic, care v-a fi amenajata de către autoritatea publică locală în vederea asigurării pazei viitoarei investitii si respectiv a viitoarei unități de invățământ.

În vederea realizării investitiei aprobate, a solicitărilor venite din partea Companiei Naționale de Investiții SA , propunem adoptarea prezentei Hotărâri, în vederea predării amplasamentului, pentru demararea investiției.

Aviz favorabil al

compartimentului de resort,

Direcţia Şcoli,

Ing. Horaţiu Lobonţ

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ, cu modificările și completările ulterioare

**(nu produce efecte juridice)\***

**R O M Â N I A Iniţiator**

**JUDEŢUL MUREŞ PRIMAR Consiliul Local Al Municipiului Târgu Mureş** **SOÓS ZOLTÁN**

**H O T Ă R Â R E A nr.\_\_\_\_\_\_\_\_\_**

**din \_\_\_\_\_\_\_\_\_\_\_2024**

# privind predarea către Ministerul Dezvoltării, Lucrărilor Publice și Administrației

# prin Compania Națională de Investiții ” proiect tip- Construire creșă mare,

# str. Milcovului, nr.1-5, Municipiul Târgu Mureș, județul Mureș, a terenului înscris in CF nr.144912, Târgu Mureș, nr.topo 144912 în suprafață de 6552 np din suprafața totală

# de 6736 mp

***Consiliul local al municipiului Târgu Mureș, întrunit în ședință ordinară de lucru,***

**Având în vedere:**

* + - Referatul de aprobare a proiectului de hotărâre înregistrat sub nr. 9.286 din 13.02.2024 inițiat de Primarul Municipiului Târgu Mureș prin Direcția Școli, privind predarea către Ministerul Dezvoltării, Lucrărilor Publice și Administrației prin Compania Națională de Investiții ” proiect tip- Construire creșă mare, str. Milcovului, nr.1-5, Municipiul Târgu Mureș, județul Mureș, a terenului înscris in CF nr.144912, Târgu Mureș, nr.topo 144912,în suprafață de 6552 mp din suprafața totală de 6736 mp;
* Raportul de specialitate nr. \_\_\_\_\_din \_\_\_\_\_\_.2024 al Direcției Juridice, Contencios Administrativ și Administrație Publică Locală;
* Raportul de specialitate nr. \_\_\_\_\_din \_\_\_\_\_\_.2023 al Direcției economice;
  + Raportul de specialitate nr. \_\_\_\_\_din \_\_\_\_\_\_.2023 al Direcției tehnice;
  + Raportul de specialitate nr. \_\_\_\_\_din \_\_\_\_\_\_.2023 al Serviciului Public Administrația Domeniului Public;
* Raportul Comisiilor de specialitate din cadrul Consiliului local municipal Târgu Mureș.

# În conformitate cu prevederile:

* Ordinului MDLPA nr.1.207/26.08.2021 pentru aprobarea listelor obiectivelor de investiții care se realizează pe baza proiectelor tip – „Construire creșă mare”, „Construire creșă medie”, „Construire creșă mică” din subprogramul „Unități și instituții de învățământ de stat”,
* OG nr.25/2001 privind înființarea Companiei Naționale de Investiții-CNI-SA, cu modificările și completările ulterioare,
* Art.15 alin.1 lit. „a”, art.30 din Legea nr.198/2023- Legea învățământului preuniversitar,
* Art. 80-82 din Lega 24/2000 privind normele de tehnică legislativă pentru elaborarea actelor normative cu modificările și completările ulterioare,
* În temeiul prevederilor art.129, alin.(1), alin. (2) lit. „b”, alin.( 7) lit. „a”,art.134, alin. (4), art.136, art.139 alin.(1), din OUG nr.57/2019 privind Codul administrativ, cu modificările și completările ulterioare,

# H o t ă r ă ș t e :

**Art. 1**. Se aprobă predarea către Ministerul Dezvoltării, Lucrărilor Publice si Administrației prin Compania Națională de Investiții ”CNI”.SA, pe bază de protocol,proiect tip- Construire creșă mare, str. Milcovului, nr.1-5, Municipiul Târgu Mureș,județul Mureș**, a terenului înscris in CF nr.144912, Târgu Mureș, nr.topo 144912, în suprafață de 6552 mp, (din suprafața totala de 6736 mp) teren aflat în domeniul public, în proprietatea Municipiului Târgu Mureș, liber de orice sarcini, conform extrasului Cf anexata si PAD.**

**Art. 2**. Predarea amplasamentului menționat la art.1 se va face pe baza de protocol ,încheiat între Municipiul Târgu Mureș și Ministerul Dezvoltării, Lucrărilor Publice și Administrației, prin CNI SA, conform documentelor urbanistice, cu respectarea reglementărilor în vigoare.

**Art. 3.**  Municipiul Târgu Mureș se obligă să asigure suprafețele de teren necesare pentru organizarea și depozitarea șantierului.

**Art. 4.** Se mandatează primarul Municipiului Târgu Mureș, dl. Soós Zoltán, cu semnarea protocolului.

**Art. 5.** Se aprobă asigurarea finanțării de către Municipiul Târgu Mureș pentru realizarea racordului la utilități ( apă, energie electrică, canalizare, etc.).

**Art. 6.** Se aprobă asigurarea mentenanței și menținerea destinației imobilului realizat, pe o perioadă de minim 15 ani, după predarea investiției către autoritatea publică locală.

**Art. 7.** Cu aducerea la îndeplinire a prevederilor prezentei hotărâri se însărcinează executivul Municipiului Târgu Mureș prin Direcția Școli, Direcția Economică, Serviciul Public Administrația Domeniului Public și Direcția tehnică.

**Art. 8.** În conformitate cu prevederile art. 252, alin. (1), lit. „c” și ale art. 255 din O.U.G. nr. 57/2019 privind Codul administrativ precum și ale art. 3, alin. (1) din Legea nr. 554/2004, privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 9.** Prezenta hotărâre se comunică:

* Direcției Școli,
* Direcției Economice,
* Serviciului Public Administrația Domeniului Public,
* Direcției tehnice.

**Viză de legalitate,**

**Secretarul general al Municipiului Târgu Mureș**

**Bordi Kinga**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condițiilor prevăzute de art. 129, art. 139 din O.U.G. nr. 57/2019 privind Codul Administrativ, cu modificările și completările ulterioare